सकलेन मुश्ताक
सकलेन मुश्ताक (उर्दू: ثقلین مشتاق‎, जन्म 29 दिसंबर 1976) एक ब्रिटिश पाकिस्तानी क्रिकेट कोच, यूट्यूबर और पूर्व पाकिस्तानी क्रिकेट खिलाड़ी हैं, जो पाकिस्तान क्रिकेट टीम के लिए टेस्ट और एकदिवसीय मैच खेले हैं। वह सबसे अच्छे स्पिन गेंदबाजों में से एक माने जाते हैं। वह "दूसरा" प्रकार की गेंदबाज़ी करने के लिए सबसे ज्यादा जाने जाते हैं, ये एक लेग ब्रेक डिलीवरी है जो ऑफ ब्रेक एक्शन के साथ गेंदबाजी की जाती हैं। वह वनडे में 200 और 250 विकेट के मील के पत्थर तक पहुंचने में सबसे तेज थे। दाएं हाथ से ऑफ ब्रेक गेंदबाज़ी करने वाले सकलेन ने 1995 से 2004 के बीच पाकिस्तान के लिए 49 टेस्ट मैच और 169 एक दिवसीय अंतर्राष्ट्रीय (वनडे) खेले। उन्होंने 208 टेस्ट और 288 एकदिवसीय विकेट लिए और मार्च 2001 में न्यूजीलैंड के खिलाफ एक टेस्ट मैच शतक भी बनाया था। 2016 तक, सकलेन 100 विकेट लेने वाले एकदिवसीय क्रिकेट के इतिहास में सबसे तेज गेंदबाज थे।